Document ID: 31996R2452

ΚΑΝΟΝΙΣΜΟΣ (ΕΚ) αριθ. 2452/96 ΤΗΣ ΕΠΙΤΡΟΠΗΣ της 18ης Δεκεμβρίου 1996 σχετικά με το άνοιγμα δασμολογικής ποσόστωσης για τις εισαγωγές ορισμένων εμπορευμάτων καταγωγής Νορβηγίας, τα οποία προέρχονται από τη μεταποίηση γεωργικών προϊόντων του παραρτήματος του κανονισμού (ΕΚ) αριθ. 3448/93 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, για τον καθορισμό του καθεστώτος συναλλαγών που εφαρμόζεται για ορισμένα εμπορεύματα τα οποία προέρχονται από τη μεταποίηση γεωργικών προϊόντων (1), και ιδίως το άρθρο 7 παράγραφος 2,
την απόφαση του Συμβουλίου, της 6ης Δεκεμβρίου 1996 (2), σχετικά με το πρωτόκολλο αριθ. 2 της συμφωνίας μεταξύ Ευρωπαϊκής Οικονομικής Κοινότητας και του Βασιλείου της Νορβηγίας,
Εκτιμώντας:
ότι ο κανονισμός (ΕΚ) αριθ. 1460/96 της Επιτροπής, της 25ης Ιουλίου 1996, για τη θέσπιση των λεπτομερειών εφαρμογής των καθεστώτων προτιμησιακών συναλλαγών που εφαρμόζονται σε ορισμένα εμπορεύματα που προκύπτουν από τη μεταποίηση γεωργικών προϊόντων, που αναφέρονται στο άρθρο 7 του κανονισμού (ΕΚ) αριθ. 3448/93 του Συμβουλίου (3) προβλέπει στο άρθρο 10 τους κανόνες διαχείρισης των δασμολογικών ποσοστώσεων 7
ότι είναι σκόπιμο να ανοίξει για το 1997 η ποσόστωση που προβλέπεται στην παράγραφο 2 σημείο IV της υπό μορφήν ανταλλαγής επιστολών συμφωνίας περί αναπροσαρμογής του πρωτοκόλλου αριθ. 2 της συμφωνίας μεταξύ Ευρωπαϊκής Οικονομικής Κοινότητας και του Βασιλείου της Νορβηγίας 7
ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της επιτροπής διαχείρισης οριζόντιων θεμάτων σχετικών με το εμπόριο μεταποιημένων γεωργικών προϊόντων που δεν υπάγονται στο παράρτημα ΙΙ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Από 1ης Ιανουαρίου έως 31 Δεκεμβρίου 1997, τα εμπορεύματα καταγωγής Νορβηγίας του παραρτήματος του παρόντος κανονισμού υπόκεινται στους δασμούς που εμφαίνονται στο ίδιο αυτό παράρτημα, εντός των ορίων της ετήσιας ποσόστωσης η οποία επίσης εμφαίνεται σ' αυτό.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός εφαρμόζεται από 1ης Ιανουαρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Δεκεμβρίου 1996.

Labels: 3
17
18
15